cyanic-selkie/wikianc huggingface dataset:
Θεοδώρα Άννα Δούκαινα Σέλβο
Αμφισβητούμενες μαρτυρίες
Ο καρδινάλιος επίσκοπος της Όστια Πίτερ Ντέμιαν έγραψε χαρακτηριστικά : "Το σώμα της δόγισσας σάπισε από την υπερβολική καλοπέραση". Δεν είναι βέβαιο πόσο αξιοπιστία έχει η φράση επειδή ο γάμος έγινε το 1075 και ο Πίτερ Ντέμιαν είχε πεθάνει από το 1072. Μια παρόμοια ιστορία έχει γράψει για τον γάμο ανάμεσα στον Τζιοβάννι Ορσεόλο μεγαλύτερο γιο του Δόγη της Βενετίας Πιέτρο Β΄ Ορσεόλο και την Μαρία Αργυροπουλίνα ανιψιά των Βυζαντινών αυτοκρατόρων Βασιλείου του Βουλγαροκτόνου και Κωνσταντίνου Η΄. Ο γάμος έγινε στην Κωνσταντινούπολη (1005) αλλά πέθαναν και οι δυο από επιδημία πανώλης δυο χρόνια αργότερα όταν επέστρεψαν στην Βενετία (1007). Ο Πίτερ Ντέμιαν γεννήθηκε την τελευταία δεκαετία πριν του 1007 οπότε σε κάθε περίπτωση θεωρείται αδύνατο να το έγραψε.
Πηγές
Κατηγορία:Δόγισσες της Βενετίας Κατηγορία:Κόρες Βυζαντινών Αυτοκρατόρων Κατηγορία:Δυναστεία των Δουκών
Φιζώ (κρατήρας)
Το βόρειο μισό του εσωτερικού χείλους του αποτελείται από αναβαθμίδες ενώ στο νότιο τμήμα είναι απότομο. Στο εσωτερικό υπάρχει μικρότερος κρατήρας κατά μήκος τους νοτιοδυτικού χείλους ενώ η επιφάνεια καλύπτεται κατά κύριο λόγο από πτυχώσεις/αναβαθμίδες. Μικρότεροι κρατήρες υπάρχουν επίσης στο βορειοανατολικό και το δυτικό-νοτιοδυτικό χείλος.
Ο πυθμένας είναι σχετικά επίπεδος πέρα από τις αναβαθμίδες, με ελάχιστους κρατήρες ή άλλα αξιόλογα χαρακτηριστικά πλην της κεντρικής κορυφής και μερικών ελαφρά ανυψωμένων σημείων στα βορειοδυτικά.
Περδίκκας Κοζάνης
Ο Περδίκκας είναι κωμόπολη του δήμου Εορδαίας, της Περιφερειακής Ενότητας Κοζάνης. Βρίσκεται σε απόσταση 6 χλμ. βόρεια της Πτολεμαΐδας και 34 χλμ. βόρεια της Κοζάνης.
Ένα χλμ. βόρεια του Περδίκκα, στη θέση Άσπρος Κάμπος υπάρχουν τα ερείπια αρχαίου οικισμού του 1ου αιώνα μ.Χ. γνωστού με την ονομασία "Άσπρη Πολιτεία". Οι κάτοικοί του εγκατέλειψαν τον παλιό οικισμό και εγκαταστάθηκαν στο σημερινό, πιθανόν λόγω κάποιου λοιμού. Κατά την Τουρκοκρατία το χωριό ήταν γνωστό με το όνομα Ναλμπάν Κιοΐ ή Ναλμπάνκι, δηλαδή χωριό πεταλωτών. Οι Οθωμανοί που εγκαταστάθηκαν στο χωριό ανάγκασαν πολλούς Έλληνες κατοίκους να καταφύγουν στα γύρω ορεινά. Γύρω στο 1600 ο Οθωμανός περιηγητής Εβλιγιά Τσελεμπή το περιγράφει με 150 οικίες, τζαμί, λουτρό και χάνι. Το 1905 λειτουργούσε Ελληνικό δημοτικό σχολείο με 42 μαθητές. Μετά τη συνθήκη της Λωζάνης αποχώρησαν οι μουσουλμάνοι κάτοικοί του. Στους ντόπιους προστέθηκαν και πρόσφυγες από τη Μικρά Ασία και τον Πόντο. Κατά τον Α΄ Βαλκανικό Πόλεμο, στις 16 Οκτωβρίου του 1912 σημειώθηκε η κρίσιμη Μάχη του Ναλμπανκίου, όπου διακρίθηκαν εκτός από τον Ελληνικό Στρατό και πολλοί κάτοικοι του Περδίκκα. Σε ανάμνηση έχει στηθεί μνημείο για τους 5 αξιωματικούς και 51 οπλίτες που σκοτώθηκαν στη μάχη. Το χωριό μετονομάστηκε το 1928 προς τιμή του Μακεδόνα ευγενή Περδίκκα, επίγονου του Μεγάλου Αλεξάνδρου. thumb|left|300px|[[Ανθρωπολογικό Μουσείο Περδίκκα]] Δυτικά του Περδίκκα βρίσκεται το Φράγμα Περδίκκα με την ομώνυμη τεχνητή λίμνη που κατασκευάστηκε την περίοδο 1962 - 1964 από τη Γερμανική κυβέρνηση με χρήματα των πολεμικών αποζημιώσεων. Ο χείμαρρος του Περδίκκα πηγάζει από το Άσκιο και καταλήγει στον Εορδαϊκό ποταμό που χύνεται στη Βεγορίτιδα. Το Αθλητικό σωματείο Δόξα Περδίκκα συμβάλλει τα μέγιστα στην αθλητική και πολιτιστική δραστηριότητα των κατοίκων. Σήμερα, στον Περδίκκα λειτουργεί δημοτικό και γυμνάσιο. Οι κάτοικοι ασχολούνται με τη γεωργία αλλά πολλοί απασχολούνται στα ορυχεία και τους ατμοηλεκτρικούς σταθμούς της ΔΕΗ. Κάθε χρόνο διοργανώνονται τα Περδίκκεια, που αποτελούν τη μεγαλύτερη αθλητικο-πολιτιστική εκδήλωση της Δυτικής Μακεδονίας. Στον Περδίκκα λειτουργεί επίσης το Ανθρωπολογικό Μουσείο Περδίκκα, όπου στεγάζεται και το καλύτερα διατηρημένο απολίθωμα του προϊστορικού ελέφαντα, στην Ευρώπη. thumb|right|300px|Το απολίθωμα του προϊστορικού ελέφαντα
Πιερ Ογκύστ Αντέ
Ο Πιέρ Ογκύστ Αντέ (γαλλ. Pierre-Auguste Adet, 1763-1834) υπήρξε Γάλλος ιατρός και χημικός.
Βιογραφία
Γεννήθηκε στις 17 Μαΐου στο Νεβέρ. Σπούδασε ιατρική και αναγορεύτηκε διδάκτωρ το 1786. Υπηρέτησε ως ιατρός. Άρχισε να συντάσσει ένα εγχειρίδιο χημείας, το οποίο ήταν προοδευτικό για την εποχή του. Το 1789 διορίστηκε γραμματέας στο επιστημονικό περιοδικό Annales de Chimie.
Απεβίωσε στις 19 Μαρτίου 1834 στο Παρίσι.
Πηγές
Κατηγορία:Γάλλοι χημικοί Κατηγορία:Γάλλοι ιατροί Κατηγορία:Χημικοί του 18ου αιώνα
Κωνσταντίνος Καλλοκράτος
Ο Κωνσταντίνος Καλλοκράτος ή Καλλοκρατάς (1589 - ;) ήταν λόγιος και ποιητής του 17ου αιώνα από τη Βέροια.
Βιογραφικά στοιχεία
Ο Κωνσταντίνος Καλλοκράτος γεννήθηκε στη Βέροια το 1589. Σπούδασε στο Ελληνικό Κολλέγιο του Αγίου Αθανασίου στη Ρώμη κατά την περίοδο, μεταξύ 1600 και 1610. Εκεί μελέτησε φιλοσοφία και θεολογία. Αργότερα, δίδαξε σε Ελληνικό σχολείο της Καλαβρίας σε Ελληνόφωνους Αλβανούς. Ο Κωνσταντίνος Καλλοκράτος υπήρξε επιστήθιος φίλος του Λέοντος Αλλατίου. Ήταν ιδιαίτερα ευφυής προσωπικότητα και δεξιοτέχνης ποιητής.
Παραπομπές
Κατηγορία:Έλληνες λόγιοι του 17ου αιώνα Κατηγορία:Μακεδόνες
Σμηνίτης
Στην ιεραρχία της Ελληνικής Πολεμικής Αεροπορίας, Σμηνίτης (Σμτης) ονομάζεται ο οπλίτης που ανήκει στην κατώτατη βαθμίδα της κλίμακας (OR-1 και OR-2) και είναι ο μόνος που δεν καλείται βαθμοφόρος. Επίσης, είναι ο μόνος που δεν φέρει κανένα διακριτικό σήμα στο αριστερό πέτο της στολής υπηρεσίας.
Στους αγγλόφωνους στρατούς ο αντίστοιχος βαθμός καλείται Aircraftman.
Ελληνική Πολεμική Αεροπορία
Στην Ελληνική Πολεμική Αεροπορία διακρίνονται σε Επαγγελματίες Οπλίτες (ΕΠΟΠ) και σε πολίτες που υπηρετούν την υποχρεωτική στρατιωτική θητεία. Όλοι οι πολίτες που υπηρετούν την υποχρεωτική στρατιωτική θητεία, παρουσιάζονται και την υπηρετούν ως Σμηνίτες.
Οι ΕΠΟΠ σμηνίτες είναι αρχαιότεροι των στρατευσίμων και κατώτεροι από τους Υποσμηνίες.
Οι αντίστοιχοι κατώτατοι βαθμοί στον Στρατό Ξηράς είναι ο Στρατιώτης και στο Πολεμικό Ναυτικό ο Ναύτης.
Ετυμολογία
Η λέξη Σμηνίτης προέρχεται από το σμήνος + -ίτης, κατάληξη πολλών λέξεων, όπως οπλίτης, πολίτης κλπ.
Άλλες χώρες
Η αντίστοιχη κατώτατη βαθμίδα στις αγγλόφωνες αεροπορικές δυνάμεις, καλείται Airman. Οι οπλίτες θητείας φέρουν αετό και στα 2 μανίκια, ενώ οι ΕΠΟΠ φέρουν κάτω από τον αετό χρυσό παραλληλόγραμμο συρίτιο.
Εξωτερικοί σύνδεσμοι
Κατηγορία:Στρατιωτικοί βαθμοί
Whoosh!
Whoosh! είναι ο τίτλος του 21ου στούντιο άλμπουμ του βρετανικού χαρντ ροκ συγκροτήματος Deep Purple, το οποίο κυκλοφόρησε στις 7 Αυγούστου του 2020 μέσω της δισκογραφικής εταιρείας earMUSIC.
Ιστορία του δίσκου
Στις αρχές του 2019. έγινε γνωστό ότι οι Deep Purple δούλευαν πάνω σ' ένα νέο άλμπουμ στο Νάσβιλ του Τενεσί. Την παραγωγή είχε αναλάβει για τρίτο συνεχή δίσκο των Deep Purple ο Μπομπ Έζριν. Ο Ίαν Γκίλαν ανέφερε ότι είχε νοικιάσει ένα αγρόκτημα στον ποταμό Κάμπερλαντ, μαθαίνοντας αργότερα ότι τα υπόλοιπα μέλη του σχήματος έμεναν στην ίδια πόλη και κατέληξαν και πάλι στο στούντιο, ενώ οι αρχικές τους πρόβες είχαν πραγματοποιηθεί στη Γερμανία.
Η αρχική κυκλοφορία του άλμπουμ ήταν προγραμματισμένη να πραγματοποιηθεί δύο μήνες νωρίτερα, αλλά αναβλήθηκε λόγω της πανδημίας του κορονοϊού. Το γνωμικό του συγκροτήματος για τον δίσκο ήταν "Deep Purple is putting the ‘Deep’ back in Purple".
Πρώτα, κυκλοφόρησαν τα βίντεο σινγκλ "Throw My Bones" στις 20 Μαρτίου 2020, "Man Alive" στις 30 Απριλίου 2020 και "Nothing at All" στις 10 Ιουλίου του ίδιου έτους.
Παρά τις φήμες ότι πιθανόν αυτή να ήταν η τελευταία στούντιο κυκλοφορία του συγκροτήματος, ο ντράμερ Ίαν Πέις άφησε ανοικτό το ενδεχόμενο οι Deep Purple να συνεχίσουν να ηχογραφούν στο μέλλον. Στο ίδιο άρθρο αναφέρεται ότι ο Ίαν Γκίλαν απέκλεισε το ενδεχόμενο να συνεργαστούν και πάλι με τον πρώην κιθαρίστα του συγκροτήματος, Ρίτσι Μπλάκμορ, αν και πλέον οι μεταξύ τους σχέσεις έχουν εξομαλυνθεί.
Ανάλυση τραγουδιών
Ο Ρότζερ Γκλόβερ ανέλυσε σε συνέντευξη του τα κομμάτια του άλμπουμ. Για το "Throw My Bones" ανέφερε ότι ήταν προγραμματισμένο να βρίσκεται στον προηγούμενο δίσκο τους, αλλά δεν τους άρεσε η τελική εκτέλεση και έμεινε εκτός τελικής κυκλοφορίας. Η δισκογραφική τους εταιρεία επέμεινε να δώσουν στο κομμάτι άλλη μία ευκαιρία, δίνοντας βάση στα πλήκτρα. Οι στίχοι του τραγουδιού μιλάνε για την αβεβαιότητα του μέλλοντος και την αντιμετώπιση της από τον άνθρωπο.
Το "Drop the Weapon" ξεκίνησε από ένα ριφ της κιθάρας του Στηβ Μορς και περιλαμβάνει ένα ιδιαίτερο κομμάτι στο μπάσο, με το οποίο ο Γκλόβερ δυσκολεύτηκε αρκετά. Ένα άλλο σινγκλ του άλμπουμ είναι το "Nothing At All", το οποίο ξεκίνησε από τον Μορς την πρώτη ημέρα των ηχογραφήσεων και το συγκρότημα το δούλεψε για μερικές ώρες, με τους στίχους του Ίαν Γκίλαν να μιλούν για τη ρύπανση του περιβάλλοντος. Το βίντεο του κομματιού δείχνει έναν αστροναύτη σε μία αναγνωριστική αποστολή στη Γη.
Το "Step by Step" είναι ένα τραγούδι που ξεκίνησε από μια ιδέα του Ντον Έρεϊ στα πλήκτρα, με το υπόλοιπο συγκρότημα να ακολουθεί. Παρ' όλα αυτά, ο ο Μπομπ Έζριν ήταν σκεπτικός με το τελικό αποτέλεσμα, αν και έδωσε την τελική του έγκριση για να συμπεριληφθεί στο άλμπουμ. Το "The Long Way Round" ξεχωρίζει για το ρυθμικό του μέρος, με τους στίχους του Γκίλαν να αναφέρονται στην απευθείας αντιμετώπιση των προβλημάτων.
Το "No Need to Shout" προήλθε από τις πρώτες πρόβες στη Γερμανία, πριν μετακομίσουν στο Νάσβιλ, όπου μετά από κάποιες νότες του Έρεϊ, ακολούθησε ο Γκλόβερ και ο Πέις, ενώ τους στίχους έγραψε ο Γκλόβερ μαζί με τον Γκίλαν, αναφερόμενοι στον θυμό κατά της πολιτικής σκηνής του πλανήτη.
Το πρελούδιο "Remission Possible" προήλθε από ένα τζαμάρισμα που ξεκίνησε και πάλι ο Έρεϊ και ο Έζριν έδωσε την ιδέα να ενώσουν τρία διαφορετικά κομμάτια σε ένα συνεχές, αφού μεσολαβεί ανάμεσα στο "The Power of the Moon" και το "Man Alive". Το συγκεκριμένο κομμάτι αντιπροσωπεύει την υπερβολή της ανθρωπότητας και την εξωτερίκευση της πάνω στη φύση. Τα σόλο στο "Man Alive" ήταν αποτέλεσμα της πρώτης ηχογράφησης τους, δίνοντας έναν πιο αυθόρμητο τόνο στο κομμάτι. Οι στίχοι του αναφέρονται στην ανάγκη δραστικής αλλαγής για την αποφυγή της καταστροφής του πλανήτη και του τέλους της ανθρωπότητας.
Το "And the Address" είναι επανηχογράφηση του πρώτου κομματιού του "Shades of Deep Purple", μετά από ιδέα του Μπομπ Έζριν, σε περίπτωση που το "Whoosh!" ήταν το τελευταίο τους άλμπουμ να έκλεινε ο κύκλος των Deep Purple με το κομμάτι με το οποίο άνοιξε.
Εμπορική επιτυχία
Παράλληλα, έφθασε στην τέταρτη θέση του βρετανικού καταλόγου επιτυχιών, την υψηλότερη από οποιοδήποτε άλλο άλμπουμ του συγκροτήματος μετά τη συλλογή "Deepest Purple" του 1980, ενώ σαν στούντιο άλμπουμ είναι η καλύτερη θέση τους μετά το # 3 του "Burn" το 1974.
Στα γαλλικά τσαρτ, το "Whoosh" έφθασε ως το # 8, την υψηλότερη θέση μετά το "Perfect Strangers" του 1984, ενώ στην Ιαπωνία σκαρφάλωσε στο # 30 και στον κατάλογο που καταμετρώνται οι πωλήσεις του διεθνούς ρεπερτορίου έφθασε ως το # 4.
Στις 11 Αυγούστου 2020, ανακοινώθηκε μέσω της επίσημης σελίδας του άλμπουμ στο facebook, ότι ο δίσκος βρισκόταν στην κορυφή του πανευρωπαϊκού καταλόγου επιτυχιών των iTunes και στη δεύτερη παγκοσμίως.
Αντίθετα, στις Ηνωμένες Πολιτείες δεν κατάφερε να μπει στο Top-100 του Billboard, ανεβαίνοντας ως το # 161 στην πρώτη εβδομάδα κυκλοφορίας του.
Θέσεις τσαρτ
Infinite (άλμπουμ)
Επίσημη κυκλοφορία: 7 Αυγούστου 2020
Βραβεία
thumb|330px|Οι Deep Purple στο Hellfest του 2017 Whoosh! (άλμπουμ)
Τα μέλη του συγκροτήματος
Το Whoosh! ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2020
Ρωμαϊκό ωδείο Κω
thumb|250px|Πανοραμική άποψη του Ωδείου Κω Το Ρωμαϊκό Ωδείο θεωρείται ένα από τα πιο σημαντικά δημόσια οικοδομήματα της αρχαίας Κως. Βρέθηκε από τον Ιταλό αρχαιολόγο Laurenzi σε ανασκαφή που πραγματοποιήθηκε το 1929.
Κατασκευάστηκε το 2ο αι. μ.Χ. και πιστεύεται ότι κατέλαβε τη θέση προγενέστερου δημόσιου κτηρίου που ίσως ήταν το Βουλευτήριο της πόλης.
Παρότι το ωδείο κατασκευάστηκε για τη διεξαγωγή μουσικών αγώνων, χρησιμοποιούνταν ταυτόχρονα και ως έδρα της Γερουσίας, η οποία προσέδιδε τιμές σε διακεκριμένους πολίτες του νησιού.
Το οικοδόμημα ήταν αρχικά στεγασμένο και η χωρητικότητά του υπολογίζεται σε περίπου 750 άτομα. Το κοίλο του, προσανατολισμένο προς το βορρά, στηριζόταν σε θολωτές κατασκευές, τις οποίες έφεραν κτιστοί πεσσοί χυτής τοιχοποιίας. Διέθετε δεκατέσσερις σειρές μαρμάρινων εδωλίων, από τις οποίες έχουν αναστηλωθεί οι εννέα, και χωριζόταν με διάδρομο σε δύο διαζώματα, από τα οποία το κατώτερο χωριζόταν σε κερκίδες με τέσσερις κλίμακες. Κάτω από το κοίλο διαμορφώθηκαν δύο ημικυκλικές στοές και μια σειρά δωματίων που χρησίμευαν είτε ως καταστήματα είτε ως εργαστήρια. Η σκηνή είχε την ασυνήθιστη μορφή ακανόνιστου πενταγώνου και αποτελείτο από δύο μέρη, το προσκήνιο και το παρασκήνιο, τα οποία επικοινωνούσαν μεταξύ τους με τρεις εισόδους. Στις δύο πλευρές της σκηνής υπήρχαν ακόμη δύο θύρες που οδηγούσαν στις παρόδους. Η ορχήστρα ήταν κυκλική και το δάπεδό της ήταν διακοσμημένο με μαρμαροθέτημα. Δύο ακόμη ψηφιδωτά δάπεδα κοσμούσαν τις παρόδους. Βρέθηκαν κρυμμένα γύρω στα 18 μαρμάρινα αγάλματα, εκ των οποίων το σημαντικότερο είναι αυτό του Ιπποκράτη που σήμερα εκτίθεται στο αρχαιολογικό μουσείο της Κω.
Κατηγορία:Αρχαία Κως Κατηγορία:Ωδεία Κατηγορία:Αρχαιολογικοί τόποι στην Κω Κατηγορία:Ρωμαϊκή αρχιτεκτονική στην Ελλάδα
Citius, Altius, Fortius (ολυμπιακό σύνθημα)
Ιστορικό
thumb|250px|Το σύνθημα σε μετάλλιο των Ολυμπιακών Αγώνων του 1948
Το συγκεκριμένο σύνθημα προτάθηκε το 1894 στη νεοσύστατη τότε ΔΟΕ, από τον Πιερ ντε Κουμπερτέν, ο οποίος δανείστηκε το ρητό από τον Γάλλο δομινικανό ιερέα και υπέρμαχο του αθλητισμού Ανρί Ντιντόν, ο οποίος το ανέφερε σε μια σχολική αθλητική διοργάνωση το 1881, κατά την οποία ο Κουμπερτέν ήταν παρών. Το σύνθημα ακούστηκε για πρώτη φορά στο στάδιο Colombes του Παρισιού κατά τους Θερινούς Ολυμπιακούς Αγώνες του 1924 στο Παρίσι και θεωρείται ότι συμπυκνώνει όλες τις αξίες του Ολυμπισμού.
Εξωτερικοί σύνδεσμοι
Σύνθημα
Γκαζνί (περιοχή)
Βρίσκεται στο κεντρικό τμήμα της Χώρας και είναι μία από τις ιστορικές περιοχές. Η έκτασή της είναι περίπου 23.000 τ.χλμ, και ο πληθυσμός της, (κατ΄ εκτίμηση), το 1980 ήταν 719.000, ενώ σήμερα αριθμεί περίπου τους 930.000  κατοίκους. Περιλαμβάνει 18 επαρχίες. Επικρατούσα γλώσσα στη περιοχή είναι η δαρδική ή νταρί (περσική διάλεκτος της φάρσι), η χαζαρική και η πάστο ή παστού. Πρωτεύουσα του νομού είναι η ομώνυμη Γκαζνί.
Εξωτερικοί σύνδεσμοι
Κατηγορία:Επαρχίες του Αφγανιστάν
Ζίγκφριντ του Λουξεμβούργου
Ο Ζίγκφριντ, γερμ. Siegfried (π. 922 - 28 Οκτωβρίου 998) από τον Οίκο του Αρντέν ήταν κόμης του Αρντέν και 1ος κόμης του Λουξεμβούργου. Είναι ο ιδρυτής του κλάδου Αρντέν-Λουξεμβούργου και θεωρείται ο θεμελιωτής του Δουκάτου του Λουξεμβούργου.
Βιογραφία
Ήταν γιος της Κουνιγκούντας της Γαλλίας, κόρης της Ερμεντρούδης των Καρολιδών (κόρης του Λουδοβίκου Β΄ του τραυλού της Δυτικής Φραγκίας). Αυτή είχε παντρευτεί δύο φορές και δεν είναι βέβαιο τίνος γάμου καρπός ήταν ο Ζίγκφριντ. Πιθανότερο θεωρείται πως ήταν γιος του Βίγκερικ, παλατινού κόμη (δούκα) της Λοθαριγγίας.
Έλαβε γαίες στην Άνω Λωρραίνη από τον πατέρα του. Ήταν κόμης, αλλά δεν ξέρουμε ακριβώς τις εκτάσεις αυτές. Το 958 προσπάθησε να αποκτήσει τα εδάφη του Βάρνερ, κόμη του Μποντώ, κοντά στο αββαείο Βενεδικτίνων του Σταβελό (βόρεια του σημερινού Λουξεμβούργου). Ο ηγούμενος Βέρινφριντ όμως, απρόθυμος να έχει έναν φιλόδοξο γείτονα, έσπευσε το 959 και απέκτησε το Μποντώ. Έτσι τα σχέδιά του να επεκταθεί προς τον ποταμό Μεύση απέτυχαν. Επίσης δεν ήθελε να έρθει σε αντιπαράθεση με τον επίσκοπο του Τριρ (ανατολικά του Λουξεμβούργου) ή του Μετς (νότια), πόλεις που απέκλειαν την επέκτασή του προς τον ποταμό Μοζέλλα. Έτσι έστρεψε την προσοχή του προς την κοιλάδα του Αλζέτ.
Η ίδρυση του Λουξεμβούργου
Περί το 950 απέκτησε τη βραχώδη απόληξη Lucilinburhuc και τη γύρω περιοχή, μαζί με το δικαίωμα χρήσης του ποταμού από το αββαείο του Σαιν-Μαξιμίν στο Τριρ. Αυτό ήταν ως αντιστάθμισμα για την περιοχή που κατείχε κοντά στο Φόιλεν. Η πράξη ανταλλαγής δεν συντάχθηκε παρά το 987 και -αν και οι σχετικές περιοχές ήταν μικροσκοπικές- η πράξη αυτή ήταν σημαντική, μια και φέρει τις σφραγίδες του αδελφού του Φρειδερίκου Α΄, δούκα της Άνω Λωρραίνης, του Μπρούνο των Οθωνιδών αρχιεπισκόπου της Κολωνίας και του Ερρίκου των Ποππονιδών αρχιεπισκόπου του Τριρ.
Το 963 ο Ζίγκφριντ έκτισε ένα κάστρο -ίσως επεκτείνοντας ένα προϋπάρχον κτήριο- το castellum Lucilinburhuc και γύρω από αυτό άρχιζε να σχηματίζεται μια πόλη. Επέκτεινε σταδιακά την επικράτειά του προς τα δυτικά, αποφεύγοντας τα εδάφη του αββαείου και του βασιλιά της Γερμανίας. Χρησιμοποιούσε τον τίτλο του κόμη, αλλά η ακριβής επωνυμία "Κόμης του Λουξεμβούργου" πρωτοχρησιμοποιήθηκε μόλις 150 έτη αργότερα από τον Γουλιέλμο Α΄, κόμη του Λουξεμβούργου.
Οικογένεια
Νυμφεύτηκε περί το 950 τη Χέντβιχ, κόρη του Έμπερχαρντ Δ΄ κόμη του Νόρντγκαου και είχε τέκνα:
Πηγές
Κατηγορία:Οίκος του Αρντέν
Πιλέα
Πιλέα (Pilea) με 600–715 είδη είναι το μεγαλύτερο γένος στην οικογένεια φυτών των Κνιδοειδών (Urticaceae) και είναι ένα από τα μεγαλύτερα γένη στα Κνιδώδη.
Βιβλιογραφία
Κατηγορία:Κνιδοειδή
Νομοθετικό Σώμα του Ουζμπεκιστάν
Το Νομοθετικό Σώμα (Qonunchilik palatasi) είναι η Κάτω Βουλή της Ανώτατης Συνέλευσης της Δημοκρατίας του Ουζμπεκιστάν. Αριθμεί 150 μέλη, από τα οποία τα 135 εκλέγονται για πενταετή θητεία σε μονοεδρικές περιφέρειες με τη χρήση του συστήματος των δύο γύρων και άλλα 15 που εκλέγονται από το Οικολογικό Κίνημα του Ουζμπεκιστάν. . Δικαίωμα ψήφου στις εκλογές έχουν όλοι οι ουζμπέκοι πολίτες (άντρες και γυναίκες) που έχουν συμπληρώσει τα 18 τους χρόνια πριν την ημέρα των εκλογών. Το δικαίωμα του εκλέγεσθαι έχουν όσοι έχουν συμπληρώσει το 25ο έτος της ηλικίας τους πριν την ημέρα των εκλογών και είναι κάτοικοι Ουζμπεκιστάν για τουλάχιστον τα τελευταία πέντε χρόνια. Δεν έχουν δικαίωμα εκλογής και συμμετοχής στην ψηφοφορία όσοι ή όσες αναγνωρίζονται από δικαστήριο ως ανίκανοι να ψηφίσουν, όπως και άτομα που είναι υπό κράτηση με δικαστική απόφαση.
Η ψηφοφορία είναι ελεύθερη και μυστική. Ο έλεγχος της βούλησης των ψηφοφόρων δεν επιτρέπεται.
Για την εκλογή του Νομοθετικού Σώματος έχουν συσταθεί 135 εδαφικές περιφέρειες. Η κάθε περιφέρεια εκλέγει έναν βουλευτή.
Εξωτερικοί σύνδεσμοι
Κατηγορία:Πολιτική του Ουζμπεκιστάν
Βρία Πιερίας
Η Βρία, γνωστή και ως Βρύα, είναι ημιορεινό χωριό στο νομό Πιερίας. Βρίσκεται στις ανατολικές απολήξεις των Πιερίων ορέων, κοντά στην Κάτω Μηλιά και απέχει 17 χιλιόμετρα από την Κατερίνη. Το όνομά της οφείλεται στα βρύα, τα γνωστά φυτά. Στο δρόμο για το χωριό υπάρχουν πολλά δάση βελανιδιάς. Διοικητικά ανήκει στο Δήμο Κατερίνης και αποτελεί Τοπική Κοινότητα με πληθυσμό 414 κατοίκους, με βάση την απογραφή του 2011. Είναι ο μικρότερος οικισμός και έχει μεταφερθεί από άλλη θέση, την παλιά Βρυάζα ή Μπριάζα που βρίσκεται σε απόσταση 5 χλμ. σε ένα πλάτωμα στους πρόποδες των Πιερίων.
Υποδομή
Στο χωριό έχει ένα διθέσιο Δημοτικό Σχολείο και μονοθέσιο Νηπιαγωγείο, τον Παμβριακό, που είναι Γυμναστικός Αθλητικός Μορφωτικός Σύλλογος, αγροτικό ιατρείο και κεντρικός ναός είναι ο Άγιος Στέφανος, ο οποίος εγκαινιάσθηκε το 1971. Η κύρια ασχολία των κατοίκων είναι η καλλιέργεια καπνού. Η περιοχή Σεντούκια της Βρίας προσφέρεται για διημέρευση και από εκεί μπορεί να περάσει κάποιος που έχει προορισμό το Ελατοχώρι.
Ιστορικά στοιχεία
Το χωριό ονομαζόταν Βρυάζα μέχρι το 1926. Η Βρυάζα είχε 112 κατοίκους το 1920.
Η Παλιά Βρύα χτίστηκε το 1910 στις πλαγιές των Πιερίων. Αρχικά είχε 10 οικίες με γύρω στους 80 κατοίκους. Στα τέλη του Δευτέρου Παγκοσμίου Πολέμου έγινε χώρος συγκέντρωσης των Ναζί, οι οποίοι κατόπτευαν τους αντάρτες που δρούσαν στα Πιέρια. Για το λόγο αυτό, το χωριό μεταφέρθηκε αργότερα από την Παλιά Βρύα στη σημερινή Βρία. Σήμερα το παλιό χωριό, όπως το λένε οι ντόπιοι κάτοικοι, βρίσκεται περίπου 2 χιλιόμετρα από το νέο και έχει μόνο λίγα σπίτια και αυτά σαν εξοχικά ενώ μόνιμα διαμένουν μόνο κάποιοι βοσκοί αιγοπροβάτων. Στην Παλιά Βρύα βρίσκεται και η γραφική εκκλησία του Αγίου Νικολάου. Παλαιότερα, η Βρία υπαγόταν στην Κοινότητα Ρητίνης. Το Δημοτικό Σχολείο του χωριού, σύμφωνα με στοιχεία του 1934 (Εφημερίδα Ηχώ των Πιερίων) είχε 1 δάσκαλο και 32 μαθητές. Ως κοινότητα αναγνωρίστηκε το 1966. Οι κοινοτικές εκλογές διεξήχθησαν στις 16 Οκτωβρίου 1966 και η εγκατάσταση των νέων κοινοτικών αρχόντων έγινε την 1η Ιανουαρίου 1967.
Εορτές και εκδηλώσεις
Η Βρία πανηγυρίζει στις 21 Μαΐου, ημέρα εορτασμού των Αγίων Κωνσταντίνου και Ελένης, όπως και το γειτονικό Ελατοχώρι.
Εξωτερικοί σύνδεσμοι
Βρια Βρια
Δόγηδες της Βενετίας
thumb|right|300px|Το [[Παλάτι των Δόγηδων στη Βενετία]] Ο παρακάτω κατάλογος απαριθμεί τους Δόγηδες της Βενετίας (697 - 1797), εμφανίζονται όλα τα ονόματα των δόγηδων με χρονολογική σειρά και δίπλα η περίοδος που κυβέρνησαν. Για περισσότερο από χίλια χρόνια η Δημοκρατία της Βενετίας και η Δημοκρατία της Γένοβας κυβερνήθηκαν από εκλεγμένους, ισόβιους, μη κληρονομικούς άρχοντες, τους Δόγηδες. Ο Δόγης της Βενετίας αποτελούσε την προσωποποίηση της "Γαληνοτάτης Δημοκρατίας του Αδρία" και του αριστοκρατικού της πολιτεύματος. Οι Δόγηδες της Βενετίας ήταν οι εξής :
Κιβωτός Ύδρας
Παραπομπές
κατηγορία:νησιά του Αργοσαρωνικού Κατηγορία:Ελληνικές βραχονησίδες
Ντόλιν
Το Ντόλιν, (κροατικά: Dolin) είναι νησί της Κροατίας στην Αδριατική Θάλασσα. Έχει έκταση 4,6 τ.χλμ. και είναι ακατοίκητο σύμφωνα με την απογραφή του 2001.
Παραπομπές
Ντόλιν
Ανθυποσμηνίας
Στην Ελληνική Πολεμική Αεροπορία ο Ανθυποσμηνίας (Ανθσμιας) ήταν τιμητική διάκριση (ηθική αμοιβή), για υποδειγματική απόδοση στην Υπηρεσία, για τον Σμηνίτη που έχει επιδείξει ήθος και εξαίρετη υπηρεσία κατά τη διάρκεια της θητείας του. Είναι το αντίστοιχο του Υποδεκανέα του Στρατού Ξηράς. Έχει καταργηθεί.
Στους αγγλόφωνους στρατούς ο αντίστοιχος βαθμός καλείται Airman 1st Class και Lance Corporal.
Η λέξη προέρχεται από το αντί + υπό + Σμηνίας. Η τιμητική αυτή διάκριση (που χανόταν στην Εφεδρεία) πρακτικώς έχει πάψει να υφίσταται εδώ και πολλά χρόνια.
Δείτε επίσης
Κατηγορία:Στρατιωτικοί βαθμοί
Λίνα Νικολακοπούλου
Η Λίνα (Ευαγγελία) Νικολακοπούλου (Μέθανα Αττικής, 30 Ιουνίου 1957) είναι Ελληνίδα ποιήτρια και στιχουργός.
Βιογραφικά στοιχεία
Γεννήθηκε στα Μέθανα. Η μητέρα της ήταν δασκάλα και ο πατέρας της στρατιωτικός.
Σπούδασε κοινωνικές και πολιτικές επιστήμες στο Πάντειο Πανεπιστήμιο, ενώ παράλληλα παρακολουθούσε μαθήματα κινηματογραφίας στη σχολή Σταυράκου, σκηνοθεσίας θεάτρου στη σχολή του Πέλου Κατσέλη, αλλά και κλασικής κιθάρας στο Εθνικό και Ελληνικό Ωδείο Αθηνών.
Δισκογραφία
Το όνομα της είναι άρρηκτα συνδεδεμένο με αυτό του Σταμάτη Κραουνάκη, τον οποίο γνώρισε το 1976, όταν ήταν συμφοιτητές στο Πάντειο Πανεπιστήμιο. "Η συνάντησή μας ήταν μοιραία, ήμουν πάρα πολύ ήσυχη μαζί του. Ο άνθρωπος αυτός καταλάβαινε τι έλεγα και αυτό με γέμιζε ευτυχία..." ομολογεί η ίδια και ο Κραουνάκης τη χαρακτηρίζει "γεννημένη ποιήτρια". Μαζί του, θα τη γνωρίσουμε το 1981 με το τραγoύδι "Να σoυ λερώvω τo φιλί" που ερμήνευσε η Βίκυ Μοσχολιού, από το οποίο και πήρε το όνομά του ο συγκεκριμένος δίσκος, "Σκoυριασμέvα χείλια". Το 1982, ο Κραουνάκης και η Νικολακοπούλου παρουσιάζουν τηv πρώτη oλoκληρωμέvη τους δoυλειά. Είναι ο δίσκος "Σαριμπιντάμ... θα πει τρελαίνομαι" με ερμηνεύτρια τη Χριστιάνα. "Κυκλοφορώ κι οπλοφορώ" (1985), "Μαμά γερνάω" (1988), "Ανθρώπων έργα" (1993), είναι κάποιες από τις συνεργασίες κορυφής με τον Σταμάτη Κραουνάκη, που είχαν και μεγάλη εμπορική επιτυχία. Μετά από αρκετά χρόνια χωρίς ολοκληρωμένη συνεργασία, ο Κραουνάκης και η Νικολακοπούλου, το 2005, γράφουν το δίσκο "Ισόβια" με ερμηνευτή τον Μανώλη Μητσιά, το εξώφυλλο του δίσκου φιλοτέχνησε ο ζωγράφος Αλέκος Φασιανός.
Με ένα τρόπο γραφής πολύ ισχυρό και ιδιαίτερο, η Νικολακοπούλου μπαίνει στο χώρο του τραγουδιού επηρεάζοντας σε μεγάλο βαθμό τον ελληνικό στίχο. Ο λόγος της είναι σύνθετος, με θέματα ερωτικά αλλά και κοινωνικά, χρησιμοποιεί μεταφορές, νεολογισμούς και έντονες εικόνες, πολλές φορές υπερρεαλιστικές.
Έχει γράψει τη μουσική σε δύο μόνο τραγούδια, σε στίχους δικούς της: στο τραγούδι "Ανεβάσαμε" στο δίσκο "Δεν έχω ιδέα" (1989), το οποίο ερμήνευσε η ίδια, και το "Ανακαλύψαμε κάτι παλιό" στο δίσκο "Ανάσα η τέχνη της καρδιάς" (1995) που ερμήνευσε η Δήμητρα Γαλάνη.
Θέατρο και μουσικές παραστάσεις
Με το θέατρο ασχολήθηκε σαν συγγραφέας κειμένων επιθεώρησης σε συνεργασία με τον Σταμάτη Φασουλή και τη Δήμητρα Παπαδοπούλου. Έγραψε χορικά για τις κωμωδίες του Αριστοφάνη Λυσιστράτη σε σκηνοθεσία Ανδρέα Βουτσινά, Πλούτος σε σκηνοθεσία Νίκου Μαστοράκη, καθώς και για την παράσταση του Κ.Θ.Β.Ε. Τρωάδες σε σκηνοθεσία Ανδρέα Βουτσινά. Σταθμός θεωρείται η παράσταση Έκτο πάτωμα (1992) σε σκηνοθεσία Δημήτρη Έξαρχου, στην οποία γράφει τους στίχους σε μουσική Σταμάτη Κραουνάκη. Έχει επιμεληθεί μουσικά προγράμματα από το 1985, αρχικά μαζί με τον Σταμάτη Κραουνάκη, τον Ανδρέα Βουτσινά και τον Μανώλη Παντελιδάκη: «Λεωφόρος Α'», «Λεωφόρος Β'», «ZOOM», «Γκάζι», «Τα παιδιά της Πειραιώς», «ΡΟΔΟΝ», με κύρια ερμηνεύτρια την Άλκηστη Πρωτοψάλτη και οι οποίες παρουσιάστηκαν σε Αθήνα, Θεσσαλονίκη, Κύπρο και Η.Π.Α. Αυτά τα προγράμματα αποτέλεσαν τις πρώτες μουσικές παραστάσεις στην Ελλάδα.
Στη συνέχεια επιμελείται προγράμματα όπως το «Χάραμα» με τη Δήμητρα Γαλάνη, «Η νύχτα κατεβαίνει» με την Ελευθερία Αρβανιτάκη, «Οδός Νεφέλης» με τη Χάρις Αλεξίου, «Σαν ηφαίστειο που ξυπνά» σε σκηνοθεσία του Δημήτρη Παπαϊωάννου με την Άλκηστη Πρωτοψάλτη, «Cine Κεραμικός» με τη Χάρις Αλεξίου και πολλά άλλα. Προγράμματα που στέφθηκαν με επιτυχία, ανατρέποντας την τρέχουσα αντίληψη περί νυχτερινής διασκέδασης. Το τραγούδι γίνεται παράσταση, συγκεκριμένης διάρκειας, με σκηνοθέτη, σκηνογράφο και με προσεγμένο φωτισμό και ήχο. Επίσης, έχει γράψει ένα θεατρικό έργο με αποσπασματικά κείμενα της, διανθισμένα με ποιήση Ναπολέοντα Λαπαθιώτη και της ίδιας, μελοποιημένη από τον συνθέτη Φίλιππο Τσαλαχούρη. Το έργο "Σταγόνα στα Γόνατα" σε σκηνοθεσία Γιάννη Λαπάτα, ανέβηκε το 2001, σε αφήγηση - ερμηνεία της Ρουμπίνης Βασιλακοπούλου. Η πιο πρόσφατη συμμετοχή της στα θεατρικά πράγματα είναι οι στίχοι του μουσικού θέματος της επιθεώρησης του Σταμάτη Φασουλή «Το τρέντυ θα σφυρίξει τρεις φορές».
Τραγούδια της Λίνας Νικολακοπούλου έχουν μεταφραστεί σε πολλές χώρες: Ισραήλ, Τουρκία, Γερμανία, Ολλανδία, Σουηδία, Νορβηγία, Γαλλία και Ισπανία. Το 1991, κυκλοφόρησε από τις μουσικές εκδόσεις «Φίλιππος Νάκας» μία συλλογή στίχων της, από τη δεκαετία '80 -'90, με τον τίτλο Ολογράφως.
Συνεργασίες
Έχει συνεργαστεί, γνωρίζοντας μεγάλη καλλιτεχνική και εμπορική επιτυχία, με μεγάλα ονόματα στον ελληνικό και διεθνή χώρο του τραγουδιού: Νίκος Αντύπας, Γιάννης Σπανός, Γιώργος Χατζηνάσιος, Κώστας Καλδάρας, Θάνος Μικρούτσικος, Άρα Ντινκτζιάν, Στινγκ, Νίκος Κυπουργός, Δημήτρης Παπαδημητρίου, Ευανθία Ρεμπούτσικα, Χρήστoς Νικoλόπoυλoς, Γιώργoς Ζήκας, Μίκης Θεοδωράκης, Αντώνης Μιτζέλος, Σταύρος Ξαρχάκος, Κίκι Λέσεντριτς, Γκόραν Μπρέγκοβιτς, Δήμητρα Γαλάνη, Θοδωρής Βουτσικάκης, Aran Dinkjian και πολλοί άλλοι. Ακόμη, το 1998 έγραψε στίχους για τρία ανέκδοτα τραγούδια του Μάνου Χατζιδάκι, στο δίσκο της Δήμητρας Γαλάνη «Χορός με τη σκιά μου».
Έχουν τραγουδήσει τραγούδια της: Βίκυ Μοσχολιού, Χάρις Αλεξίου, Ελευθερία Αρβανιτάκη, Άλκηστις Πρωτοψάλτη, Δήμητρα Γαλάνη, Μαvώλης Μητσιάς, Γιώργος Μαρίνος, Ελένη Δήμου, Βασίλης Παπακωνσταντίνου, Γιάννης Πάριος, Τάvια Τσαvακλίδoυ, Κώστας Μακεδόvας, Μαvώλης Λιδάκης, Βασίλης Λέκκας, Γιώργος Νταλάρας, Μαρινέλλα, Ελένη Βιτάλη, Αρλέτα, Δημήτρης Μητροπάνος, Λίτσα Διαμάντη, Μίλβα και άλλοι.
Η Λίνα Νικολακοπούλου ανήκε στην ομάδα των τελετών έναρξης και λήξης των Ολυμπιακών Αγώνων ΑΘΗΝΑ 2004, ως σύμβουλος λογοτεχνίας και γραπτού λόγου. Έγραψε τους στίχους για το τραγούδι της Ολυμπιακής Λαμπαδηδρομίας, "Να το φως", σε μουσική Trevor Horn, το οποίο ερμήνευσε ο Γιάννης Κότσιρας. Τον Σεπτέμβριο του 2004 τιμήθηκε με το παράσημο του Αργυρού Σταυρού του Τάγματος του Φοίνικος, από τον Πρόεδρο της Δημοκρατίας, Κωστή Στεφανόπουλο.
Εξωτερικοί σύνδεσμοι
Νικολακοπουλου
Λιμνολογία
εναλλ.=Λίμνη Χάγουϊ, Νέα Ζηλανδία.|μικρογραφία|250x250εσ|Λίμνη Χάγουϊ, [[Νέα Ζηλανδία.]] Η λιμνολογία είναι η μελέτη των υδάτινων οικοσυστημάτων της ενδοχώρας. Η μελέτη της λιμνολογίας περιλαμβάνει πτυχές των βιολογικών, χημικών, φυσικών και γεωλογικών χαρακτηριστικών και λειτουργιών των εσωτερικών υδάτων (τρέχοντα και στάσιμα νερά, νωπά και αλατούχα, φυσικά και ανθρωπογενή). Αυτό περιλαμβάνει τη μελέτη των λιμνών, τεχνιτών λιμνών, ελών, ποταμιών, πηγών, υγροβιοτόπων και υπόγειων υδάτων. Μια πιο πρόσφατη υπο-αρχή της λιμνολογίας, που ονομάζεται λιμνολογία τοπίου (Landscape limnology), μελετά, διαχειρίζεται και επιδιώκει να συντηρήσει αυτά τα οικοσυστήματα χρησιμοποιώντας μια προοπτική τοπίου, εξετάζοντας ρητά τις συνδέσεις μεταξύ ενός υδάτινου οικοσυστήματος και της λεκάνης απορροής του. Πρόσφατα, η ανάγκη κατανόησης των παγκόσμιων εσωτερικών υδάτων ως μέρος του Γήινου Συστήματος δημιούργησε έναν υπο-κλάδο που ονομάζεται παγκόσμια λιμνολογία. Η προσέγγιση αυτή λαμβάνει υπόψη τις διεργασίες στα εσωτερικά ύδατα σε παγκόσμια κλίμακα, όπως ο ρόλος των εσωτερικών υδάτινων οικοσυστημάτων στους παγκόσμιους βιογεωχημικούς κύκλους.
Η λιμνολογία συνδέεται στενά με την υδρόβια οικολογία και την υδροβιολογία, η οποία μελετά τους υδρόβιους οργανισμούς και τις αλληλεπιδράσεις τους με το αβιοτικό (μη διαβίωσης) περιβάλλον. Ενώ η λιμνολογία έχει ουσιαστική αλληλεπικάλυψη με τους κλάδους που επικεντρώνονται στο γλυκό νερό (π.χ. βιολογία γλυκού νερού), περιλαμβάνει επίσης τη μελέτη των εσωτερικών λιμνών αλατιού.
Ιστορία
Ο όρος λιμνολογία (limnology) δημιουργήθηκε από τον François-Alphonse Forel (1841-1912) ο οποίος ίδρυσε το πεδίο με τις σπουδές του στη λίμνη της Γενεύης. Το 1922 επεκτάθηκε το ενδιαφέρον για την αρχή και το 1922 ο August Thienemann (γερμανικός ζωολόγος) και ο Einar Naumann (Σουηδός βοτανολόγος) ίδρυσαν τη Διεθνή Ένωση Λιμνολογίας (SIL, από την Societas Internationalis Limnologiae). Ο αρχικός ορισμός του Forel για την λιμνολογία, "η ωκεανογραφία των λιμνών", επεκτάθηκε για να συμπεριλάβει τη μελέτη όλων των εσωτερικών υδάτων και επηρέασε το έργο του Benedykt Dybowski στη λίμνη Βαϊκάλη.
Κάποιοι διάσημοι πρώιμοι αμερικανοί λιμνολόγοι ήταν οι G. Evelyn Hutchinson και Ed Deevey. Στο Πανεπιστήμιο του Ουισκόνσιν, οι Edward A. Birge, Chancey Juday και Arthur D. Hasler συνέβαλαν στην ανάπτυξη του Κέντρου Λιμνολογίας.
Φυσικές ιδιότητες
Οι φυσικές ιδιότητες των υδρόβιων οικοσυστημάτων καθορίζονται με συνδυασμό θερμότητας, ρευμάτων, κυμάτων και άλλων εποχιακών περιβαλλοντικών συνθηκών. Η μορφομετρία ενός υδάτινου συστήματος εξαρτάται από το είδος του χαρακτηριστικού (όπως μια λίμνη, ποτάμι, ρέμα, υγροβιότοπος, εκβολές κ.λ.π.) και τη δομή της γης που περιβάλλει το σώμα του νερού. Οι λίμνες, για παράδειγμα, ταξινομούνται κατά τον σχηματισμό τους και οι ζώνες των λιμνών ορίζονται από το βάθος του νερού. Η μορφομετρία του ποταμού και του ρέματος οδηγείται από την υποκείμενη γεωλογία της περιοχής καθώς και από τη γενική ταχύτητα του νερού. Ένας άλλος τύπος υδάτινου συστήματος που εμπίπτει στη μελέτη της λιμνολογίας είναι οι εκβολές ποταμών. Οι εκβολές ποταμών είναι υδάτινα συστήματα που ταξινομούνται από την αλληλεπίδραση ενός ποταμού και του ωκεανού ή της θάλασσας. Οι υγροβιότοποι ποικίλουν σε μέγεθος, σχήμα και μοτίβο, ωστόσο οι πιο συνηθισμένοι τύποι, έλη, και βάλτοι συχνά κυμαίνονται ανάμεσα σε ρηχά, γλυκά νερά και ξηρά ανάλογα με την εποχή του χρόνου.
Αλληλεπιδράσεις φωτός
Μία "ζώνη φωτός" είναι η έννοια του πώς η ποσότητα της διείσδυσης του ηλιακού φωτός στο νερό επηρεάζει τη δομή ενός υδάτινου σώματος. Αυτές οι ζώνες καθορίζουν διάφορα επίπεδα παραγωγικότητας σε ένα υδάτινο οικοσύστημα όπως μια λίμνη. Για παράδειγμα, το βάθος της στήλης ύδατος που το ηλιακό φως είναι ικανό να διεισδύσει και όπου η περισσότερη φυτική ζωή είναι σε θέση να αναπτυχθεί είναι γνωστή ως η φωτοτική ή η ευοφική ζώνη. Η υπόλοιπη στήλη νερού, η οποία είναι βαθύτερη και δεν λαμβάνει επαρκείς ποσότητες ηλιακού φωτός για την ανάπτυξη των φυτών, είναι γνωστή ως η αποθωτική ζώνη.
Θερμική διαστρωμάτωση
Παρόμοια με την ζώνη φωτός, η θερμική διαστρωμάτωση ή η θερμική ζώνη είναι ένας τρόπος συγκέντρωσης τμημάτων του υδατικού σώματος μέσα σε ένα υδάτινο σύστημα που βασίζεται στη θερμοκρασία των διαφόρων στρωμάτων της λίμνης. Όσο λιγότερο "θορυβώδες" είναι το νερό, τόσο περισσότερο φως μπορεί να διεισδύσει και έτσι η θερμότητα μεταφέρεται βαθύτερα στο νερό. Η θέρμανση μειώνεται εκθετικά με βάθος στη στήλη νερού, επομένως το νερό θα είναι θερμότερο κοντά στην επιφάνεια αλλά πιο δροσερό καθώς κινείται προς τα κάτω. Υπάρχουν τρία κύρια τμήματα που ορίζουν τη θερμική διαστρωμάτωση σε μια λίμνη. Η επιλήμνια ζώνη (Epilimnion) είναι πλησιέστερη στην επιφάνεια του νερού και απορροφά ακτινοβολία μακράς και μικρής συχνότητας για να θερμάνει την επιφάνεια του νερού. Κατά τους πιο ψυχρούς μήνες, η διάτμηση του ανέμου μπορεί να συμβάλει στην ψύξη της επιφάνειας του νερού. Η θερμοκλίνια ζώνη (Thermocline) είναι μια περιοχή μέσα στη στήλη ύδατος όπου οι θερμοκρασίες του νερού μειώνονται ραγδαία. Το κάτω στρώμα είναι το υπολίμνιο, το οποίο τείνει να έχει το πιο κρύο νερό επειδή το βάθος του περιορίζει το φως του ήλιου από το να φτάσει σε αυτό. Σε εύκρατες λίμνες, η ψύξη επιφανειακών υδάτων με πτώση εποχής έχει ως αποτέλεσμα τον κύκλο εργασιών της στήλης ύδατος, όπου διακόπτεται η θερμοκλινία και το προφίλ θερμοκρασίας της λίμνης γίνεται πιο ομοιόμορφο.
Χημικές ιδιότητες
Η χημική σύνθεση του νερού στα υδάτινα οικοσυστήματα επηρεάζεται από τα φυσικά χαρακτηριστικά και τις διεργασίες, συμπεριλαμβανομένων των βροχοπτώσεων, του υποκείμενου εδάφους και των βράχων στη λεκάνη απορροής, τη διάβρωση, την εξάτμιση και την καθίζηση. Όλα τα σώματα νερού έχουν μια συγκεκριμένη σύνθεση τόσο οργανικών όσο και ανόργανων στοιχείων και ενώσεων. Οι βιολογικές αντιδράσεις επηρεάζουν επίσης τις χημικές ιδιότητες του νερού. Εκτός από τις φυσικές διεργασίες, οι ανθρώπινες δραστηριότητες επηρεάζουν έντονα τη χημική σύνθεση των υδρόβιων συστημάτων και την ποιότητα των υδάτων τους.
Άζωτο και φωσφόρος
Το άζωτο και ο φωσφόρος είναι οικολογικά σημαντικά θρεπτικά συστατικά σε υδάτινα συστήματα. Το άζωτο γενικά υπάρχει ως αέριο σε υδρόβια οικοσυστήματα, ωστόσο οι περισσότερες μελέτες ποιότητας νερού τείνουν να επικεντρώνονται στα επίπεδα νιτρικών, νιτρωδών και αμμωνίας. Οι περισσότερες από αυτές τις διαλυμένες ενώσεις αζώτου ακολουθούν ένα εποχιακό μοτίβο με μεγαλύτερες συγκεντρώσεις το φθινόπωρο και τους χειμερινούς μήνες σε σύγκριση με την άνοιξη και το καλοκαίρι. Ο φωσφόρος έχει διαφορετικό ρόλο στα υδρόβια οικοσυστήματα, καθώς αποτελεί έναν περιοριστικό παράγοντα στην ανάπτυξη του φυτοπλαγκτού λόγω των γενικά χαμηλών συγκεντρώσεων στο νερό. Ο διαλυμένος φωσφόρος είναι επίσης κρίσιμος για όλα τα ζωντανά πράγματα, συχνά περιορίζει πολύ την πρωτογενή παραγωγικότητα στα γλυκά ύδατα και έχει το δικό του χαρακτηριστικό περιβάλλον.
Οξυγόνο και διοξείδιο του άνθρακα
280px|εναλλ.=Ολιγοτροφική λίμνη Λέικ Τζόρτζ, Νέα Υόρκη.|μικρογραφία|Ολιγοτροφική λίμνη Λέικ Τζόρτζ, [[Νέα Υόρκη (πολιτεία)|Νέα Υόρκη.]] Το διαλυμένο οξυγόνο και το διαλυμένο διοξείδιο του άνθρακα συζητούνται συχνά μαζί λόγω του συνδυασμένου ρόλου τους στην αναπνοή και τη φωτοσύνθεση. Οι συγκεντρώσεις διαλυμένου οξυγόνου μπορούν να τροποποιηθούν με φυσικές, χημικές και βιολογικές διεργασίες και αντιδράσεις. Οι φυσικές διεργασίες, συμπεριλαμβανομένης της ανάμιξης ανέμου, μπορούν να αυξήσουν τις συγκεντρώσεις του διαλυμένου οξυγόνου, ιδιαίτερα στα επιφανειακά νερά των υδάτινων οικοσυστημάτων επειδή η διαλυτότητα του οξυγόνου συνδέεται με τις θερμοκρασίες του νερού, οι μεταβολές της θερμοκρασίας επηρεάζουν τις συγκεντρώσεις του διαλυμένου οξυγόνου καθώς το θερμότερο νερό έχει μικρότερη ικανότητα να "συγκρατεί" το οξυγόνο ως ψυχρότερο νερό.
Βιολογικά, τόσο η φωτοσύνθεση όσο και η αερόβια αναπνοή επηρεάζουν τις συγκεντρώσεις διαλυμένου οξυγόνου. Η φωτοσύνθεση από τους αυτοτροφικούς οργανισμούς, όπως το φυτοπλαγκτόν και τα υδρόβια άλγη, αυξάνει τις συγκεντρώσεις του διαλυμένου οξυγόνου ενώ μειώνει ταυτόχρονα τις συγκεντρώσεις του διοξειδίου του άνθρακα, καθώς το διοξείδιο του άνθρακα λαμβάνεται κατά τη διάρκεια της φωτοσύνθεσης. Όλοι οι αερόβιοι οργανισμοί στο υδάτινο περιβάλλον λαμβάνουν διαλυμένο οξυγόνο κατά την αερόβια αναπνοή, ενώ το διοξείδιο του άνθρακα απελευθερώνεται ως παραπροϊόν της αντίδρασης αυτής. Επειδή η φωτοσύνθεση είναι περιορισμένη στο φως, τόσο η φωτοσύνθεση όσο και η αναπνοή συμβαίνουν κατά τη διάρκεια της ημέρας, ενώ μόνο η αναπνοή λαμβάνει χώρα κατά τη διάρκεια σκοτεινών ωρών ή σε σκοτεινά τμήματα οικοσυστήματος. Η ισορροπία μεταξύ παραγωγής και κατανάλωσης διαλυμένου οξυγόνου υπολογίζεται ως ο ρυθμός μεταβολισμού των υδάτων.
Οι κατακόρυφες μεταβολές στις συγκεντρώσεις του διαλελυμένου οξυγόνου επηρεάζονται τόσο από την ανάμειξη των επιφανειακών υδάτων με αέρα όσο και από την ισορροπία μεταξύ της φωτοσύνθεσης και της αναπνοής της οργανικής ύλης. Αυτές οι κάθετες αλλαγές, γνωστές ως προφίλ, βασίζονται σε παρόμοιες αρχές όπως η θερμική διαστρωμάτωση και η διείσδυση του φωτός. Καθώς η διαθεσιμότητα φωτός μειώνεται βαθύτερα στη στήλη νερού, τα ποσοστά φωτοσύνθεσης επίσης μειώνονται και παράγεται λιγότερο διαλυμένο οξυγόνο. Αυτό σημαίνει ότι οι συγκεντρώσεις του διαλυμένου οξυγόνου γενικά μειώνονται καθώς μετακινείστε βαθύτερα στο σώμα του νερού, επειδή η φωτοσύνθεση δεν αναπληρώνει το διαλυμένο οξυγόνο που απορροφάται μέσω της αναπνοής. Αυτό συμβαίνει για παράδειγμα σε εύτροφες λίμνες κατά την καλοκαιρινή διαστρωμάτωση. Αντίθετα, στις ολιγοτροφικές λίμνες η συγκέντρωση του διαλυμένου οξυγόνου τυπικά αυξάνεται με το βάθος στην καλοκαιρινή διαστρωμάτωση κι έτσι υπάρχουν οξικές συνθήκες στο υπολίμνιο.
Κατά τη διάρκεια περιόδων θερμικής διαστρωμάτωσης, οι κλίσεις πυκνότητας νερού εμποδίζουν τα πλούσια σε οξυγόνο επιφανειακά νερά να αναμειχθούν με βαθύτερα νερά. Οι παρατεταμένες περίοδοι διαστρωμάτωσης μπορούν να οδηγήσουν στην εξάντληση του διαλυμένου οξυγόνου από τον πυθμένα του νερού. Όταν οι συγκεντρώσεις διαλυμένου οξυγόνου είναι κάτω από 2 χιλιοστόγραμμα ανά λίτρο, τα ύδατα θεωρούνται υποξικά. Όταν οι συγκεντρώσεις διαλυμένου οξυγόνου είναι περίπου 0 χιλιοστόγραμμα ανά λίτρο, οι συνθήκες είναι ανοξικές. Τόσο τα υποξικά όσο και τα ανοξικά ύδατα μειώνουν τον διαθέσιμο βιότοπο για τους οργανισμούς που αναπνέουν το οξυγόνο και συμβάλλουν στις αλλαγές σε άλλες χημικές αντιδράσεις στο νερό.
Τροφική ταξινόμηση λίμνης
Ένας τρόπος να ταξινομηθούν οι λίμνες (ή άλλοι οργανισμοί νερού) είναι με τον δείκτη τροφικής κατάστασης. Μια ολιγοτροφική λίμνη χαρακτηρίζεται από σχετικά χαμηλά επίπεδα πρωτογενούς παραγωγής και χαμηλά επίπεδα θρεπτικών συστατικών. Μια ευτροφική λίμνη έχει υψηλά επίπεδα πρωτογενούς παραγωγικότητας λόγω των πολύ υψηλών επιπέδων θρεπτικών ουσιών. Ο ευτροφισμός μιας λίμνης μπορεί να οδηγήσει σε ανθοφορία. Οι δυστροφικές λίμνες έχουν υψηλά επίπεδα χουμικού υλικού και τυπικά έχουν κίτρινο-καφέ νερά χρώματος τσαγιού. Αυτές οι κατηγορίες δεν έχουν άκαμπτες προδιαγραφές. Το σύστημα ταξινόμησης μπορεί να θεωρηθεί ως περισσότερο ένα φάσμα που περιλαμβάνει τα διάφορα επίπεδα υδρόβιας παραγωγικότητας.
Παραπομπές
Κατηγορία:Περιβαλλοντικές επιστήμες Κατηγορία:Λιμνολογία Κατηγορία:Υδρογραφία Κατηγορία:Φυσική γεωγραφία Κατηγορία:Υδρόβια Οικολογία Κατηγορία:Νερό
Πρέλιουμπ
Βιογραφία
Εμφανίζεται στις πηγές το 1344, όταν έλαβε μέρος στη Σερβική κατάκτηση της Μακεδονίας κατά τον Ρωμαϊκό εμφύλιο πόλεμο των ετών 1341-47. Σύμφωνα με χρονικά της εποχής, ο Δουσάν τον θεωρούσε τον καλύτερο από όλους τους μεγιστάνες "σε αξία, σθένος και εμπειρία". Τον Μάιο του 1344 οδήγησε τον Σερβικό στρατό στη μάχη της Στεφανιάνα (στις ακτές της Μακεδονίας) εναντίον του εμίρη του Αϊδινίου, συμμάχου του Ιωάννη ΣΤ΄ Καντακουζηνού. Η μάχη έληξε με ήττα, αλλά δεν επηρέασε σοβαρά την πρόοδο της Σερβικής κατάκτησης. Το 1348, ενδυναμωμένος με μεγάλο αριθμό Αλβανών, ο Πρέλιουμπ εισέβαλε στη Θεσσαλία. Βοηθούμενος από την έλλειψη πληθυσμού που επέφερε ο λοιμός (επιδημία πανώλης), που μεταξύ άλλων σκότωσε και τον τοπικό Ρωμαίο διοικητή Ιωάννη Άγγελο, ο Πρέλιουμπ απέσπασε το μεγαλύτερο μέρος από τη Ρωμανία και τους Καταλανούς του δουκάτου των Νέων Πατρών (Υπάτης) τον Νοέμβριο του ίδιου έτους. Τότε ο Δουσάν τον ονόμασε κυβερνήτη της Θεσσαλίας με έδρα τα Τρίκαλα και του έδωσε τον τίτλο του καίσαρα ως αμοιβή. Αρκετοί προηγούμενοι ερευνητές ισχυρίστηκαν ότι ο Πρέλιουμπ ήλεγχε επίσης μέρη της Ηπείρου, όπως τα Ιωάννινα, αλλά η πρόσφατη έρευνα το θεωρεί απίθανο και πιο πιθανό αυτό να είναι αποτέλεσμα προσθέσεων ή λαθών από μεταγενέστερες πηγές.
Το 1350 ο Ιωάννης ΣΤ΄, έχοντας πλεονέκτημα την απουσία του Δουσάν σε εκστρατεία εναντίον της Βοσνίας, προσπάθησε να ανακτήσει τις επαρχίες της Μακεδονίας και της Θεσσαλίας. Στρατοπέδευσε στη Θεσσαλονίκη και επέτυχε να αποκτήσει στρατηγικά φρούρια στη Μακεδονία, αλλά η προώθησή του προς τη Θεσσαλία σταμάτησε από τον Πρέλιουμπ, ο οποίος με 500 άνδρες κράτησε το στρατηγικά σημαντικό φρούριο των Σερβίων (κοντά στην Κοζάνη) εναντίον του. Ο Καντακουζηνός, του οποίου ο στρατός ήταν μάλλον μικρός, αποσύρθηκε· μετά ο Δουσάν μπόρεσε να καταλάβει ξανά τα χαμένα του φρούρια με ευκολία.
Ο Πρέλιουμπ απεβίωσε στα τέλη του 1355 ή στις αρχές του 1356, σύντομα μετά το τέλος του Δουσάν, σε μία σύγκρουση με τοπικές Αλβανικές φάρες. Η χήρα του Ειρήνη, κόρη του Δουσάν και ο γιος τους Θωμάς αντιμετώπισαν σύντομα την εισβολή του Νικηφόρου Β΄ Ορσίνι, του εκτοπισμένου δεσπότη της Ηπείρου. Αυτός επέτυχε να συντάξει τους Έλληνες κατοίκους της επαρχίας με τη μεριά του, αναγκάζοντας την Ειρήνη να επιστρέψει στη Σερβία. Το 1357 αυτή παντρεύτηκε τον Ράντοσλαβ Χλάπεν, κυβερνήτη του μεγαλύτερου μέρους της δυτικής Μακεδονίας, που περιελάμβανε τα Βοδενά και τη Βέροια. Το 1366/67 ο Θωμάς Β΄ έγινε δεσπότης της Ηπείρου στα Ιωάννινα.
Οικογένεια
Παντρεύτηκε την Ειρήνη, μάλλον κόρη του Στεφάνου Ούρου Δ΄ Δουσάν, βασιλιά της Σερβίας και είχε τέκνο:
Λεπροκομείο
thumb|Η νησίδα Σπιναλόγκα χρησημοποιήθηκε ως λεπροκομείο από το 1903 έως το 1957 Λεπροκομείο ή Αποικία λεπρών ονομάζεται η καραντίνα ουσιαστικά των πασχόντων από λέπρα (επιστημονικός όρος: Νόσος Του Χάνσεν). Οι λεπροί εξορίζονταν στα λεπροκομεία για προφύλαξη του λαού από την ασθένεια.
Τοποθεσία & Συνθήκες
Οι αποικίες ήταν συνήθως σε νησάκια-θεραπευτήρια, στα οποία γιατροί φρόντιζαν τους ασθενείς για να εξελιχθεί πιο δύσκολα η Νόσος. Στα λεπροκομεία οι ασθενείς έκαναν ουσιαστικά μια ακόμα ζωή, αλλά χωρίς τις οικογένιές τους. Συνήθως το κράτος δεν νοιαζόταν αρκετά για τους Λεπρούς και έτσι οι συνθήκες διαβίωσης ήταν κακές.
Σπιναλόγκα
Ένα λεπροκομείο στην Ελλάδα ιδρύθηκε το 1903 στη νησίδα της Σπιναλόγκας απέναντι από την Κρήτη, και έκλεισε το 1957. Αξίζει να σημειωθεί πως το νησάκι είχε θέση στην τέχνη. Η συγγραφέας Βικτώρια Χίσλοπ εγραψε ένα βιβλίο με τίτλο "Το Νησί", που έγινε μπεστ σέλλερ πάρα πολύ γρήγορα. Έπειτα δημιουργήθηκε μία ελληνική σειρά 26 επεισοδείων, βασισμένη στο βιβλίο. Η σειρά αποτελεί μια από της πιο ακριβές παραγωγές της ελληνικής τηλεόρασης.
Κατηγορία:Λοιμώδεις ασθένειες Κατηγορία:Κτίρια και κατασκευές ανά τύπο
Στήλη της Ευδοξίας
Η στήλη της Ευδοξίας ήταν βυζαντινή τιμητική στήλη, η οποία ανεγέρθηκε το 403 μ.Χ.1 προς τιμήν της αυτοκράτειρας Ευδοξίας, συζύγου του Αρκαδίου (395-408).
Περιγραφή
Το κείμενο των επιγραφών αποτελείται από τέσσερις στίχους στην Ελληνική, χαραγμένους ψηλότερα και από τη λατινική επιγραφή κάτω από την ελληνική:
Ιστορία
Η στήλη και ιδίως η υπερβολή των εορτασμών για τα εγκαίνιά της στάθηκαν σε μεγάλο βαθμό αφορμή, ώστε να εξοριστεί για δεύτερη φορά ο τότε Πατριάρχης Κωνσταντινουπόλεως, Άγιος Ιωάννης ο Χρυσόστομος, καθώς πυροδότησαν σφοδρές αντιδράσεις και πύρινους λόγους εκ μέρους του κατά της Ευδοξίας, η οποία κατηγορήθηκε για ανηθικότητα και "διονυσιασμό".
Γνωρίζουμε ότι το άγαλμα παρέμενε στη στήλη μέχρι τα μέσα του 6ου αιώνα, όταν ο Ιουστινιανός Α΄ το αντικατέστησε τοποθετώντας στη θέση του εκείνο της συζύγου του, Θεοδώρας.5
Παραπομπές - Βιβλιογραφία
Κατηγορία:Μνημειακές στήλες στην Κωνσταντινούπολη
Λάκμος
Ο Λάκμος (ή Περιστέρι) αποτελεί τμήμα της οροσειράς της νότιας Πίνδου και βρίσκεται στα όρια των νομών Τρικάλων και Ιωαννίνων.
Ενώνεται με το Δοκίμι μέσω του αυχένα Μάντρα Χότζα και με την Κακαρδίτσα μέσω του αυχένα Μπάρος. Υψηλότερη κορυφή του είναι η Τσουκαρέλα (2.295 μ). Το δυτικό τμήμα του Λάκμου ανήκει στη λεκάνη απορροής του ποταμού Αράχθου ενώ το ανατολικό τμήμα ανήκει στη λεκάνη απορροής του ποταμού Αχελώου. Η σημαντικότερη πηγή του Αχελώου βρίσκεται στη θέση Βερλίγκα (στα Βλάχικα σημαίνει μαίανδρος) του Λάκμου σε υψόμετρο περίπου 2.000 μέτρων.
Εξωτερικοί σύνδεσμοι
Κατηγορία:Βουνά των Ιωαννίνων Κατηγορία:Βουνά των Τρικάλων Κατηγορία:Πίνδος
Πρωτάθλημα καλαθοσφαίρισης Α΄ εθνικής κατηγορίας ανδρών 1976-1977
Πρωταθλητής: Παναθηναϊκός
Βαθμολογία
Πηγές
Κατηγορία:Α εθνική κατηγορία καλαθοσφαίρισης ανδρών Πρωταθλημα Ελλαδος Α Ανδρων 1976 1977 Πρωταθλημα Ελλαδος Α Ανδρων 1976 1977
Ερρίκος Ε΄ της Βαυαρίας
Ο Ερρίκος Ε΄, γερμ. Heinrich V (απεβ. 1026) από τον Οίκο του Αρντέν ήταν δούκας της Βαυαρίας (1004-09, 17-26) και, ως Ερρίκος Α΄, κόμης του Λουξεμβούργου (998-1026).
Βιογραφία
Ήταν γιος του Ζίγκφριντ κόμη του Λουξεμβούργου και της Χέντβιχ, κόρης του Έμπερχαρτ Δ΄ κόμη του Νόρντγκαου.
Έγινε επίτροπος (advocate) των αββαείων του Σαιν-Μαξιμίν του Τρηρ και του Σαιν-Γουιλιμπρόρ στο Έχτερναχ, κληρονομικοί τίτλοι της Οικογένειάς του.
Το 1004 στη Συνέλευση (Diet) του Ράτισμπον έλαβε τη Βαυαρία από τον σύζυγο της αδελφής του Κουνιγκούντας, τον Ερρίκο Β΄ των Οθωνιδών όταν αυτός από δούκας της Βαυαρίας έγινε βασιλιάς της Γερμανίας. Όταν το 1009 διαφώνησε με τον Ερρίκο Β΄, ο βασιλιάς του αφαίρεσε το δουκάτο, του το ξανάδωσε όμως το 1017.
Το 1026 απεβίωσε άγαμος και τον διαδέχθηκε ο γιος του αδελφού του Φρειδερίκου, ο Ερρίκος Β΄ ως κόμης του Λουξεμβούργου. Το δουκάτο της Βαυαρίας ο Κορράδος Β΄ των Σαλίων της Γερμανίας το έδωσε στον δικό του γιο Ερρίκο Γ΄, που όταν έγινε βασιλιάς της Γερμανίας το έδωσε στον Ερρίκο Β΄ κόμη του Λουξεμβούργου.
Παραπομπές σε πηγές
Κατηγορία:Οίκος του Αρντέν
Καλαμιάς Αχαΐας
Ο Καλαμιάς είναι ορεινός οικισμός του Νομού Αχαΐας, αποτελεί τμήμα της Τοπικής Κοινότητας Καλαμιά, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως τμήμα του πρώην Δημοτικού διαμερίσματος Καλαμιά.
Ιστορικά στοιχεία
Η ονομασία του οικισμού είναι πιθανότατα φυτωνυμική και προέρχεται από τα πολλά καλάμια που φύονται στην περιοχή. Δημιουργήθηκε μετεπανασταστικά από κατοίκους της ορεινής Κάτω Ποταμιάς, που κατέβαιναν προς στα παραλιακά και χαμηλότερα εδάφη, και όταν απέκτησε τη μορφή πιο μόνιμης εγκατάστασης αναφέρεται για πρώτη φορά στις απογραφές της περιόδου 1848-1851 με την ονομασία «Καλύβια Ποταμιάς» χωρίς ένδειξη πληθυσμού.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας